Бюхттулсса Ххувшаврил 77 шинал байрандалийнсса хIадур­шинна дуллай, Цуссалакрал райондалул администрациялул ва идарарттал зузалт бувккунни субботникрайн. Ва кьини ци­нявппагу зузалтрал марцI буккан бунни идарарттал лагма-ялттусса кIанттурду ва райцентрданул майдан. ЦIуссалакрал раондалий аьдат­райн бувну, байран дайдишин хьхьичI субботникру баян баврийну, марцIшиврул низам дишаву бакъассагу, агьали кувнначIан кув гъан бувну, цачIун буллай бур.\nВа ххуллух райондалий ду­ллалисса субботник хас дурну дия Майрал 1-мур ва Ххувшаврил 77 шин шаврил байраннан. Райондалий баян бувсса субботникрайн хъуниминнащал архIал бувккун бия дуклаки оьрчIругу. Вайннал Хасавюртлия ЦIуссалакрал шяравун бияннинсса ххуллийхсса мурхьру кIяла бунни. Идарар­ттал зузалтрал дурцунни уртту, ххуку бунни кьавкьсса мурхьру ва дуккан дунни ччюрк. ЦIанасса ппурттуву ЦIуссалакрал райондалул щархъаву най дуссар Буттал КIанттул ЦIанийсса Хъун дяъвилул гьурттучитуран дирхьусса гьайкаллу марцI дуккан дуллали­сса субботникругу.\nРайондалий уттигу Ххувшаврил байран дайдишиннин низамрайн дуцинсса цикссагу давур­тту дан лирчIун дур. Гихуннайгу субботникру дуллай миннуха зун тIий бур администрациялул ва идарарттал зузалт.\nЦIуссалакрал райондалул БакI­чи МахIаммад-ХIажи Айдиевлул оьвчаву дунни вай давурттавух гьуртту хьуну ччиминнайн.\nРайондалул центрну хъана­хъисса ЦIуссалакрл шяраву Май зурул 9-нний кIюрххицIунмай тIутIал шалкри бишинтIиссар Хъун дяъвилул гьурттучитурал гьайкалдануцI. Райцентрданул майданнив дантIиссар шадлугърал митинг, культураллул къатрал артистътурал сакин дурсса концерт ва цаймигу мероприятияртту.\nХьунаавкьунни ЦIуминалийсса ЦIуссалакрал агьалинащал\nСледующая публикация Глава республики посетил с рабочим визитом Акушинский и Левашинский районы